ট্রেনের ভয়াবহ ছবি! এঁটো ফয়েল ধুয়ে তাতেই ফের দেওয়া হচ্ছে খাবার!

ওয়েব ডেস্ক: ব্যবহৃত ফয়েল কন্টেনার (Food Container) ধুয়ে আবার তাতেই দেওয়া হচ্ছে খাবার। এঁটো পাত্রেই খাবার দেওয়া হচ্ছে রেল যাত্রীদের (Train Passenger)। এই ছবি এক অমৃত ভারত এক্সপ্রেসের (Amrit Bharat Express) মতো হাই-প্রোফাইল ট্রেনের। দেখু, কীভাবে ডাস্টবিন থেকে তুলে আনা হচ্ছে এঁটো সিলভার ফয়েল। তারপর সেগুলিকে ধোয়া হচ্ছে। পরে তাতেই আবার খাবার ঢেলে দেওয়া হচ্ছে অন্য যাত্রীদের। অথচ এই ধরনের কন্টেনার আদতে ডিসপোজেবল, অর্থাৎ একবার ব্যবহার করার পর এগুলিকে ফেলে দিতে হয়। কিন্তু সেই নিয়মকে রীতিমতো বুড়ো আঙুল দেখিয়ে ট্রেনের মধ্যে চলছে এমন কাজ।

এটা এক যাত্রীর চোখে পড়তে তিনি জিজ্ঞেস করেন এবং প্যান্ট্রির কর্মীরা জানান, এমনটা করলে খরচ বাঁচে। উল্লেখযোগ্য বিষয় হল, এই ঘটনা লুকোনোর জন্য ভিডিও (Viral Video) রেকর্ড করা যাত্রীকে ঘুষ দেওয়ার চেষ্টাও করা হয়। তাহলেই ভাবুন, রেলের অবস্থা কতটা ভয়াবহ! অথচ সেই রেলকে নিয়ে বারবার গর্বে বুক ফোলাতে দেখা যায় কেন্দ্রকে। কিন্তু রেলের অন্দরমহলের অবস্থা যে আদতে কেমন, তার দেখা মিলল আরও একবার।

আরও পড়ুন: ‘ফ্লুয়েন্ট’ ফরাসি ভাষায় কথা বলে চমকে দিলেন ভারতীয় অটোচালক, ভিডিও ভাইরাল

জানা গিয়েছে, ঘটনাটি ঘটেছে কাটনি থেকে সাটনা যাওয়ার পথে। অমৃত ভারত এক্সপ্রেসের রবি দ্বিবেদী নামে এক যাত্রী রিজার্ভেশন না পেলে প্যান্ট্রি কারের পাশে দাঁড়িয়ে ছিলেন। সেই সময় তিনি দেখেন, এক কর্মী ডাস্টবিন থেকে ব্যবহৃত অ্যালুমিনিয়াম ফয়েল প্লেট ও ফুড বক্স বার করে বেসিনে ধুচ্ছেন। রবি সঙ্গে সঙ্গে ঘটনার ভিডিও রেকর্ড করেন। তিনি বিষয়টি জানতে চাইলে ওই কর্মী জানান, ডিসপোজেবল জিনিসগুলি ফেরত দিলে অর্ধেক দাম পাওয়া যায়, তাই সেগুলো ধুয়ে পুনরায় ব্যবহার করা হয়।

ट्रेन में खाना बुक करने से पहले देख लीजिए वीडियो…

वीडियो अमृत भारत एक्सप्रेस (16601) से आया है#IndianRailway pic.twitter.com/SP26hjVIbC

— NDTV India (@ndtvindia) October 18, 2025

এই ঘটনার পর থেকেই সোশ্যাল মিডিয়ায় নিন্দার ঝড় উঠেছে। যাত্রীরা প্রশ্ন তুলেছেন—রেল কর্তৃপক্ষের তত্ত্বাবধান কোথায়? যদিও এখন পর্যন্ত আইআরসিটিসি বা রেল দফতরের তরফে কোনও আনুষ্ঠানিক প্রতিক্রিয়া মেলেনি। তবে এটা দেখার পর কী সাফাই দেবেন রেলমন্ত্রী? সেটাই এখন লাখ টাকার প্রশ্ন।